सरकारी मंडप में लिए फेरे, परिणय-सूत्र में बंधे 6 जोड़े
नगरपरिषद ने रविवार को यहां कृषि उपज उपमंडी प्रांगण में मुख्यमंत्री कन्यादान योजना के तहत सामूहिक विवाह सम्मेलन हुआ। इसमें 6 जोड़े परिणय-सूत्र में बंधे। इस सरकारी मंडप में अग्नि के सात फेरे लेकर ये नवयुगल जीवन साथी हो गए।
हिंदू रीति-रिवाज और वैदिक मंत्रोच्चार के साथ पंडित दिनेश पौराणिक ने विवाह करवाया। इसके बाद सरकार की तरफ से स्वीकृत गृहस्थी सामग्री व आभूषण वधुओं को भेंट किए गए। नप अध्यक्ष सुनीता-प्रदीप मेहता, जिला पंचायत सदस्य भेरूलाल गोयल, पूर्व नपध्यक्ष शांतिलाल कटारिया, भाजपा मंडल अध्यक्ष जीवनसिंह चौहान ने वर-वधुओं को गृहस्थी सामान, सगुन राशि भेंट कर खुशहाल जीवन का आशीर्वाद दिया। सामाजिक संस्था भारतीय संस्कृति जागृति मंच ने बरातियों के स्वल्पाहार की व्यवस्था की। प्रत्येक जोड़े को एक-एक स्टील के डिब्बे वितरित किए। नगरपरिषद सीएमओ भारतसिंह परिहार, गणपतसिंह मालीवाड़, नप उपाध्यक्ष संजय चावड़ा, हेमराज हाड़ा आदि मौजूद थे।
वर-वधू को सरकार की तरफ से स्वीकृत गृहस्थी व अन्य सामान भेंट करते अतिथि।
सरकारी शादी
hin_Deva hin_Deva hin_Deva hin_Deva awa_Deva